
Sesvete, 22. srpnja 2026.

 OBRAZLOŽENJE IZVRŠENJA FINANCIJSKOG PLANA PRORAČUNSKOG KORISNIKA DRŽAVNOG PRORAČUNA ZA PERIOD 01.-06.2026. GODINU

Na temelju Zakona o proračunu („Narodne Novine“ br. 144/21) i čl. 52 Pravilnika o polugodišnjem i godišnjem izvještaju o izvršenju proračuna i financijskog plana („Narodne Novine“ br. 85/23) izrađen je Godišnji izvještaj o izvršenju financijskog plana Općinskog suda u Sesvetama za razdoblje od 01. siječnja do 30. lipnja 2026. godine.
OPĆI DIO
U razdoblju od 1. siječnja do 30. lipnja 2026. godine Općinski sud u Sesvetama ostvario je ukupne prihode u iznosu od 2.556.092,04 eura, što predstavlja 101,62 % ostvarenja u odnosu na isto razdoblje prethodne godine te 46,55 % planiranih sredstava za 2026. godinu.
Ostvareni prihodi odnose se na prihode poslovanja kojima se financira redovna djelatnost suda. U izvještajnom razdoblju nisu ostvareni prihodi od prodaje nefinancijske imovine.
Ukupni rashodi izvršeni su u iznosu od 2.556.092,04 eura, odnosno 46,55 % godišnjeg financijskog plana. Od ukupno izvršenih rashoda, 2.550.292,07 eura odnosi se na rashode poslovanja, dok je 5.799,97 eura utrošeno za nabavu nefinancijske imovine.
Rashodi poslovanja najvećim se dijelom odnose na rashode za zaposlene koji čine najveći udio u ukupnim rashodima proračunskog korisnika. Sredstva su korištena za isplatu plaća, doprinosa i ostalih materijalnih prava zaposlenika te za podmirenje svih obveza potrebnih za redovno funkcioniranje suda.
Materijalni rashodi izvršavani su u skladu s potrebama redovnog poslovanja. Sredstva su korištena za nabavu uredskog materijala, energenata, usluge telefona, pošte i prijevoza, računalne i komunalne usluge, usluge tekućeg i investicijskog održavanja, intelektualne i ostale usluge potrebne za nesmetano obavljanje sudske djelatnosti.
Rashodi za nabavu nefinancijske imovine odnose se na nabavu opreme i druge dugotrajne imovine potrebne za redovno poslovanje suda, a izvršeni su u skladu s planiranom dinamikom nabave.
Budući da su ukupni prihodi i ukupni rashodi u izvještajnom razdoblju jednaki, nije ostvaren višak niti manjak prihoda poslovanja.
POSEBNI DIO
Ukupni rashodi financijskog plana za razdoblje od 1. siječnja do 30. lipnja 2026. godine izvršeni su u iznosu od 2.556.092,04 eura, odnosno 46,55 % plana za 2026. godinu.
Najveći dio izvršenih sredstava odnosi se na rashode za zaposlene, kojima se osigurava redovno funkcioniranje Općinskog suda u Sesvetama. Materijalni rashodi izvršeni su sukladno stvarnim potrebama i dinamici poslovanja tijekom prvog polugodišta te obuhvaćaju sve rashode nužne za redovno obavljanje sudske djelatnosti.
Rashodi za nabavu nefinancijske imovine ostvareni su u iznosu od 5.799,97 eura, odnosno u skladu s planiranim potrebama nabave dugotrajne imovine i opreme.
U računu financiranja tijekom prvog polugodišta 2026. godine nisu ostvareni primici od financijske imovine ni izdaci za financijsku imovinu i otplate zajmova.
Iz prethodne godine prenesen je višak sredstava u iznosu od 5.277,52 eura, koji ostaje raspoloživ i na kraju izvještajnog razdoblja.
Izvršenje financijskog plana u prvom polugodištu 2026. godine odvijalo se planiranom dinamikom te su osigurana sredstva za uredno obavljanje svih poslova iz djelokruga rada Općinskog suda u Sesvetama. Ostvarenje prihoda i izvršenje rashoda u skladu su s planiranim financijskim okvirom za prvo polugodište te nije bilo značajnijih odstupanja koja bi utjecala na izvršavanje redovne djelatnosti suda.

